Sotte st'aspette, forte (ma none senze, certe vote, de 'nu certe humor) resulte jndr'à le quadre sue 'u 'mbatte de eleminde fandastece affiangate a oggette ca parene incongruende, ma non g'u sonde. Se tratte de quadre de dimenziune piccenne (Frida preferisce 'u formate 30 x 37 cm) addò se ritrae cu 'a colonne romane fratturate a 'u poste d'a spina dorsale o cerconnate da le scimmie ca cure cumme figghie jndr'à case Azul (azzurre).